PMIndiaData/PMIndiaSum huggingface dataset:
విదేశీ వాణిజ్య విధానం (ఎఫ్ టిపి) 2004-09 లో భాగంగా టార్గెట్ ప్ల‌స్ స్కీము (టిపిఎస్‌)కు సంబంధించి సర్వోన్నత న్యాయస్థానం ఇచ్చిన తీర్పు అమ‌లుకు ఆమోదం తెలిపిన మంత్రివర్గం

ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం విదేశీ వాణిజ్య విధానం (ఎఫ్ టిపి) 2004-09 లో భాగంగా టార్గెట్ ప్ల‌స్ స్కీము (టిపిఎస్‌)కు సంబంధించి సర్వోన్నత న్యాయస్థానం ఇచ్చిన తీర్పును అమ‌లు చేయ‌డానికి ఆమోదం తెలిపింది. 2006 సంవ‌త్స‌రానికి చెందిన‌ సివిల్ అప్లికేష‌న్ నం. 554కు సంబంధించిన ఈ తీర్పు 2015 అక్టోబ‌ర్ 27న వెలువ‌డింది. గౌర‌వ‌నీయ సర్వోన్నత న్యాయస్థానం ఇచ్చిన తీర్పు ప్ర‌కారం టిపిఎస్ కింద వ‌చ్చే ఆదాయం దాదాపు 2700 కోట్ల రూపాయలు. ఎఫ్‌టిపి కింద 2005-06 ఏడాదికిగాను మొద‌ట్లోనే ప్ర‌క‌టించిన ట‌ిపిఎస్ ప‌థ‌కం లోని అంశాల ప్ర‌కారం గ‌ల ద‌ర‌ఖాస్తుదారులైన ఎగుమ‌తిదారులంద‌రికీ దీని ద్వారా ల‌బ్ధి చేకూరుతుంది. అంతే కాదు విదేశీ వాణిజ్య విధానం 2004-09 లోగ‌ల అంశాల ప్ర‌కారం దేశ‌మంతా కూడా ఇది వ‌ర్తిస్తుంది. 2005-06కు సంబంధించిన టార్గెట్ ప్ల‌స్ స్కీము (టిపిఎస్) ను ఇప్ప‌టికే పాక్షికంగా అమ‌లు చేయ‌డం జ‌రిగింది. ఏది ఏమైన‌ప్ప‌టికీ స‌మీక్షాపూర్వ‌క నోటిఫికేష‌న్ కార‌ణంగా తోసిపుచ్చిన ఫిర్యాదులను 2006 సివిల్ అప్లికేష‌న్ నం. 554 లో సర్వోన్నత న్యాయస్థానం నిర్దేశించిన ప్ర‌కారం ఇప్పుడు సెటిల్ చేయ‌డం జ‌రుగుతుంది. ఈ స్కీమును 2006 ఏప్రిల్ 1వ తేదీ నుండి నిలిపివేయడమైంది. 2006 ఫిబ్ర‌వ‌రి 20వ తేదీన వెలువ‌డిన నోటిఫికేష‌న్ నం. 48 లోని తేదీ వ‌ర‌కు, 2006 ఆగ‌స్టు 12న వెలువ‌డిన నోటిఫికేష‌న్ నం. 8 లోని తేదీ వ‌ర‌కు గ‌ల ఫిర్యాదుల‌ను ప్రారంభ నోటిఫికేష‌న్ ల ప్ర‌కార‌మే ప‌రిగ‌ణ‌నలోకి తీసుకోవ‌డం జ‌రుగుతుంది. ఆదాయ శాఖతో సంప్ర‌దించిన త‌రువాత డిజిఎఫ్ టి ప్ర‌ధాన కార్యాల‌యం రూపొందించిన నియ‌మ‌నిబంధ‌నావ‌ళి ప్ర‌కార‌మే ఫిర్యాదుల‌ను ప‌రిష్క‌రించ‌డం జ‌రుగుతుంది. మంత్రివర్గం ఆమోదం పొందిన త‌రువాత ఒక ఏడాది లోపే ఈ ప‌నిని పూర్తి చేయాల‌ని ప్ర‌తిపాదించ‌డం జ‌రిగింది. ఈ దిద్దుబాటు చర్య ప్ర‌భుత్వంతో గ‌ల‌ అనేక వ్యాజ్యాల‌కు స్వస్తి పలకనుంది. టిపిఎస్ కింద‌ గ‌ల ఫిర్యాదుల‌ను- గౌర‌వ‌నీయ సర్వోన్నత న్యాయస్థానం నిర్ణయానికి అనుగుణంగా- విదేశీ వాణిజ్య విధానం కింద‌ గ‌ల ప్రారంభ అంశాల ప్ర‌కారం ప‌రిష్కరించ‌డం జ‌రుగుతుంది. పూర్వ రంగం డిజి ఎఫ్‌టి వ‌ర్సెస్ క‌న‌క్ ఎక్స్ పోర్ట్స్ & ఓర్స్ పేరు మీద‌ గ‌ల సివిల్ అపీల్ నం. 554/2006 కు సంబంధించి గౌర‌వ‌నీయ సర్వోన్నత న్యాయస్థానం 27-10-2015న తీర్పునిచ్చింది. ఇది ఎగుమ‌తుల ప్రోత్సాహం కోసం ఏర్పాటు చేసిన టార్గెట్ ప్ల‌స్ స్కీమ్ కు సంబంధించిన‌ది. ఈ తీర్పు ప్రకారం 2006 ఫిబ్ర‌వ‌రి 20న విడుద‌ల చేసిన నోటిఫికేష‌న్‌ నం. 48/2005 (కొన్ని ఉత్ప‌త్తులకు అర్హ‌త లేకుండా చేయ‌డం జ‌రిగింది)ను గ‌త తేదీ ప్ర‌కారం అమ‌లు చేయ‌డం కుద‌ర‌దు. నోటిఫికేష‌న్ విడుద‌ల చేసిన తేదీ నుండే ఇది అమ‌లులోకి వ‌స్తుంది. అలాగే ఈ తీర్పు ప్ర‌కారం టార్గెట్ ప్ల‌స్ స్కీముకు సంబంధించిన‌ 2006 జూన్ 12 తేదీన విడుద‌ల చేసిన‌ నోటిఫికేష‌న్ నం. 8/2006 (గ‌తంలోని 5, 10, 15 శాతం గ‌ల ధ‌ర‌ల త‌గ్గింపును 5 శాతానికి కుదించారు)ను గ‌త తేదీ ప్ర‌కారం అమ‌లు చ‌య‌డం కుద‌రదు. నోటిఫికేష‌న్ విడుద‌ల చేసిన తేదీ నుండే ఇది అమ‌లులోకి వ‌స్తుంది
అహమదాబాద్ లోని ఎఎమ్ఎ లో ఉన్న జెన్ గార్డెన్ ను, కైజెన్ ఎకేడమి ని రేపటి రోజు న ప్రారంభించనున్న ప్ర‌ధాన మంత్రి

అహమదాబాద్ లోని ఎఎమ్ఎ లో ఏర్పాటైన జెన్ గార్డెన్ ను, కైజెన్ ఎకేడమి ని ప్ర‌ధాన మంత్రి శ్రీ న‌రేంద్ర మోదీ రేపటి రోజు న, అంటే 2021 జూన్ 27న ఉదయం 11.30 గంటల కు ప్రారంభించనున్నారు. ప్రధాన మంత్రి ఒక ట్వీట్ లో ‘‘ రేపటి రోజు న, అంటే జూన్ 27న అహమదాబాద్ లోని ఎఎమ్ఎ లో ఏర్పాటైన జెన్ గార్డెన్ ను, కైజెన్ ఎకేడమి ని ప్రారంభించనున్నాను. ఇది భారతదేశానికి, జపాన్ కు మధ్య గల సన్నిహిత బంధాన్ని చాటేటటువంటి మరొక ఉదాహరణ గా నిలవనుంది ’’ అని పేర్కొన్నారు.
ప్ర‌ధాని శ్రీ న‌రేంద్ర మోదీ, డెన్మార్క్ ప్ర‌ధాని హ‌ర్ ఎక్సెల‌న్సీ మెట్టె ఫ్రెడ‌రిక్స‌న్ మ‌ధ్య‌న చ‌ర్చ‌లు

ప్ర‌ధాని శ్రీ న‌రేంద్ర మోదీ, డెన్మార్క్ ప్ర‌ధాని హ‌ర్ ఎక్సెల‌న్సీ మెట్టె ఫ్రెడ‌రిక్స‌న్ మ‌ధ్య‌న ఫోన్ ద్వారా చ‌ర్చ‌లు జ‌రిగాయి. కోవిడ్ -19 మ‌హ‌మ్మారిని నిరోధించ‌డానికిగాను ఇరుదేశాల్లో తీసుకుంటున్న‌చ‌ర్య‌ల‌ గురించి ఇరువురు నేత‌లు మాట్లాడారు. లాక్ డౌన్ నిబంధ‌న‌ల్ని ఎత్తేసిన త‌ర్వాత వైర‌స్ వ్యాప్తి జ‌ర‌గ‌కుండా డెన్మార్క్ దేశం తీసుకున్న చ‌ర్య‌ల‌ను ప్ర‌ధాని శ్రీ న‌రేంద్ర మోదీ ప్ర‌శంసించారు. భార‌తీయ‌, డెన్మార్క్ నిపుణులు ఒక‌రితో మ‌రొక‌రు సంప్ర‌దింపులు చేసుకుంటూ ఒక‌రి అనుభ‌వాల‌నుంచి మ‌రొక‌రు నేర్చుకుంటున్నార‌ని ఇది ఇలాగే కొన‌సాగాల‌ని ఇరువురు నేత‌లు అంగీక‌రించారు. ఇండియా, డెన్మార్క్ దేశాల మ‌ధ్య‌న సంబంధాల‌ను బ‌లోపేతం చేసుకోవాల‌నే ఆకాంక్ష‌ను ఇరువురు నేత‌లు వ్య‌క్తం చేశారు. కోవిడ్ -19 మ‌హ‌మ్మారి స‌మ‌స్య తొల‌గిపోయిన త‌ర్వాత ఇరు దేశాలు క‌లిసిక‌ట్టుగా కృషి చేయాల్సిన అంశాల గురించి ఇరువురు నేత‌లు మాట్లాడుకున్నారు. ఈ ఏడాది మే 12న ఇరు దేశాల విదేశాంగ మంత్రుల మ‌ధ్య‌న ఏర్పాటైన జాయింట్ క‌మిష‌న్ స‌మావేశాన్ని విజ‌య‌వంతంగా నిర్వ‌హించ‌డాన్ని ఇరు దేశాల నేత‌లు ఆహ్వానించారు. ఆరోగ్య రంగ ప‌రిశోధ‌న‌లు, ప‌ర్యావ‌ర‌ణ‌హిత ఇంధ‌నం, వాతావ‌రణ‌మార్పుల‌కు త‌ట్టుకొని నిల‌బ‌డ‌గ‌ల‌గ‌డం మొద‌లైన అంశాల్లో ప‌ర‌స్ప‌రం మేలు జ‌రిగేలా భాగ‌స్వామ్యాలు నెల‌కొల్పుకోవ‌చ్చ‌ని ఇరువురు నేత‌లు నిర్ణ‌యించారు. ఇరు దేశాల మ‌ధ్య‌న బ‌ల‌మైన‌ హ‌రిత వ్యూహాత్మ‌క భాగ‌స్వామ్యం నెల‌కొల్పే దిశ‌గా ప‌ని చేయాల‌ని ఇరు దేశాల నేత‌ల నిర్ణ‌యించారు.
భారతదేశ ప్రభుత్వాని కి మరియు యునైటెడ్ స్టేట్స్ ఆఫ్ అమెరికా ప్రభుత్వానికి మధ్య పెట్టుబడి ప్రోత్సాహక ఒప్పందం

భారతదేశ ప్రభుత్వం మరియు యునైటెడ్ స్టేట్స్ ఆఫ్ అమెరికా ప్రభుత్వం ఒక ఇన్ వెస్ట్ మెంట్ ఇన్ సెంటివ్ అగ్రిమెంట్ (ఐఐఎ) ను జపాన్ లోని టోక్యో లో ఈ రోజు న కుదుర్చుకొన్నాయి. ఈ ఒప్పంద పత్రాల పై భారత ప్రభుత్వ విదేశీ వ్యవహారాల కార్యదర్శి శ్రీ వినయ్ క్వాత్రా, యు.ఎస్. ఇంటర్ నేశనల్ డెవలప్ మెంట్ ఫైనేన్స్ కార్పొరేశన్ (డిఎఫ్ సి) లో ముఖ్య కార్యనిర్వహణ అధికారి శ్రీ స్కాట్ నైథన్ సంతకాలు చేశారు. ఈ ఐఐఎ భారతదేశ ప్రభుత్వాని కి మరియు యునైటెడ్ స్టేట్స్ ఆఫ్ అమెరికా ప్రభుత్వాని కి మధ్య 1997వ సంవత్సరం లో కుదిరిన పెట్టుబడి ప్రోత్సాహక ఒప్పందం స్థానాన్ని తాను భర్తీ చేస్తుంది. పూర్వం లో, 1997వ సంవత్సరం లో పెట్టుబడి ప్రోత్సాహక ఒప్పందం పై సంతకాలు అయిన తరువాత నుంచి ముఖ్యమైన ప్రగతి చోటు చేసుకొంది. ఇందులో డిఎఫ్ సి పేరు తో ఒక కొత్త ఏజెన్సీ ఏర్పాటు అనేది కూడా ఒక భాగం గా ఉంది. డిఎఫ్ సి అనేది యునైటెడ్ స్టేట్స్ ఆఫ్ అమెరికా ప్రభుత్వం యొక్క ఒక అభివృద్ధి సంబంధి ఆర్థిక సంస్థ; దీని ని యునైటెడ్ స్టేట్స్ ఆఫ్ అమెరికా కు చెందిన ఇటీవలి చట్టం అయినటువంటి బిల్డ్ యాక్ట్ 2018 చట్టాన్ని చేసిన అనంతరం పూర్వవర్తి ఓవర్సీస్ ప్రైవేట్ ఇన్ వెస్ట్ మెంట్ కార్పొరేశన్ (ఒపిఐసి) కి ఉత్తరాధికారి సంస్థ గా ఏర్పాటు చేయడం జరిగింది. డిఎఫ్ సి ఇవ్వజూపే అదనపు పెట్టుబడి సహాయ కార్యక్రమాల కు అనుగుణం గా పని చేయడం కోసం ఈ ఐఐఎ పై సంతకాలు చేయడమైంది. ఆ అదనపు పెట్టుబడి సమర్ధన కార్యక్రమాలు ఏవేవి అంటే రుణం, ఎక్విటీ ఇన్వెస్ట్ మెంట్, పెట్టుబడి పూచీకత్తు, పెట్టుబడి సంబంధి బీమా లేదా రీఇన్శోరన్స్, ఆర్థిక సహాయం అందించడాని కి అనువైన ప్రాజెక్టు ల సాధ్య అసాధ్యాల సంబంధి అధ్యయనాలు మరియు గ్రాంటు లు అన్నమాట. భారతదేశం లో పెట్టుబడి సంబంధి సహాయాన్ని అందించడాన్ని కొనసాగించడం కోసం ఈ విధమైనటువంటి ఒప్పందం డిఎఫ్ సి కి చట్టపరం గా అవసరం. డిఎఫ్ సి గాని, లేదా దాని పూర్వపు ఏజెన్సీ లు గాని భారతదేశం లో 1974వ సంవత్సరం మొదలుకొని క్రియాశీలం గా ఉంటున్నాయి; మరి ఇంత కాలం లో అవి 5.8 బిలియన్ డాలర్ పెట్టుబడి సహాయాన్ని అందజేశాయి. ఈ మొత్తం లో 2.9 బిలియన్ డాలర్ ఇంకా అందవలసి ఉంది. భారతదేశం లో పెట్టుబడి సంబంధి సహాయాన్ని అందించడాని కి 4 బిలియన్ డాలర్ విలువైన ప్రతిపాదన లు డిఎఫ్ సి పరిశీలన లో ఉన్నాయి. కోవిడ్–19 టీకామందు తయారీ, ఆరోగ్య సంరక్షణ సంబంధి ఆర్థిక సహాయం, నవీకరణ యోగ్య శక్తి, ఎస్ఎమ్ఇ లకు ఆర్థిక సహాయాన్ని అందించడం, అన్ని వర్గాల వారికి ఆర్థిక సేవల ను అందజేయడం, మౌలిక సదుపాయాల కల్పన ల వంటి అభివృద్ధి కి సంబంధించిన ముఖ్య రంగాల లో డిఎఫ్ సి పెట్టుబడి పరమైన సహాయాన్ని సమకూర్చింది. ఐఐఎ పై సంతకాలు కావడం వల్ల భారతదేశం లో డిఎఫ్ సి వైపు నుంచి అందే పెట్టుబడి సంబంధి సహాయం లో వృద్ధి చోటుచేసుకొంటుందన్న ఆశ ఉంది. అదే జరిగితే భారతదేశం యొక్క అభివృద్ధి కి మరింత సహాయం లభించినట్లు అవుతుంది.
అక్టోబర్ 22న ధన్ తేరస్ సందర్బం లో, మధ్య ప్రదేశ్ లో 4.5 లక్షల మంది కి పైగా పిఎమ్ఎవై-జి లబ్ధిదారుల యొక్క ‘ గృహ‌ ప్రవేశం ’ లో పాలుపంచుకోనున్న ప్రధాన మంత్రి

ధన్ తేరస్ సందర్భం లో, ప్రధాన మంత్రి శ్రీ నరేంద్ర మోదీ అక్టోబర్ 22వ తేదీ నాడు సాయంత్రం పూట 4 గంటలకు వీడియో కాన్ఫరెన్సింగ్ మాధ్యమం ద్వారా మధ్య ప్రదేశ్ లోని సత్ నా లో దాదాపు 4.5 లక్షల మంది ప్రధాన మంత్రి ఆవాస్ యోజన – గ్రామీణ్ లబ్ధిదారుల యొక్క ‘గృహ‌ ప్రవేశం’ లో పాలుపంచుకోనున్నారు. ఈ సందర్భం లో జన సమూహాన్ని ఉద్దేశించి ప్రధాన మంత్రి ప్రసంగిస్తారు. దేశం లోని ప్రతి ఒక్క పౌరునికి/పౌరురాలికి వారి సొంత ఇంటి ని అన్ని మౌలిక సౌకర్యాల తోనూ అందజేయాలన్నది ప్రధాన మంత్రి నిరంతర ప్రయాస గా ఉంటోంది. ఇది ఈ దిశ లో మరొక అడుగు అని చెప్పాలి. ప్రధాన మంత్రి ఆవాస్ యోజన లో భాగం గా దాదాపు 38 లక్షల గృహాల ను ఇంతవరకు మధ్య ప్రదేశ్ లో మంజూరు చేయడమైంది. మరి దాదాపు గా 29 లక్షల ఇళ్ల నిర్మాణం 35,000 కోట్ల రూపాయల కు పైచిలుకు వ్యయం తో పూర్తి అయింది.
ఆర్ బిఐప్రవేశపెట్టనున్న రెండు నూతన వినియోగదారు ప్రధానమైన కార్యక్రమాల ను నవంబర్ 12న ప్రారంభించనున్న ప్రధాన మంత్రి

భారతీయ రిజర్వు బ్యాంకు తాలూకు రెండు కొత్త వినియోగదారు ప్రధాన కార్యక్రమాల ను ప్రధాన మంత్రి శ్రీ నరేంద్ర మోదీ 2021 నవంబర్ 12 న ఉదయం 11 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు. ఈ కార్యక్రమాల లో ఒక కార్యక్రమం ఆర్ బిఐ రిటైల్ డైరెక్ట్ స్కీము కాగా ఇంకొకటి రిజర్వు బ్యాంకు – ఇంటిగ్రేటెడ్ అంబుడ్స్ మ‌న్ స్కీము. వీటిలో ఆర్ బిఐ రిటైల్ డైరెక్ట్ స్కీము ఉద్దేశ్యం ఏమిటి అంటే ప్రభుత్వ హామీపత్రాల బజారు ను చిన్న ఇన్వెస్టర్ లకు మరింత గా అందుబాటు లోకి తీసుకు రావడం. ఇది భారత ప్రభుత్వం, రాష్ట్ర ప్రభుత్వాలు జారీ చేసే హామీ పత్రాల లో నేరు గా పెట్టుబడి పెట్టేందుకు చిన్న ఇన్వెస్టర్ లకు మార్గం తెరచుకొంటుంది. ఇన్వెస్టర్ లు ఆర్ బిఐ అండదండల తో ఆన్ లైన్ లో ప్రభుత్వ హామీ పత్రాల ఖాతాల ను ఇట్టే తెరవగలగడమే కాక ఆ హామీపత్రాల ను పదిలం గా దాచి ఉంచుకొనేందుకు వీలు ఉంటుంది. ఈ విధమైన సేవ రుసుము ఏదీ చెల్లించనక్కరలేకుండా ఉచితం గా లభిస్తుంది. ఇక రిజర్వు బ్యాంకు – ఇంటిగ్రేటెడ్ అంబుడ్స్ మ‌న్ స్కీమ్ ఉద్దేశ్యమల్లా ఫిర్యాదులను పరిష్కరించే ప్రణాళిక లో సంస్కరణ ను తీసుకు రావడమూ, ఆర్ బిఐ నియంత్రణ లోని సంస్థల కు వ్యతిరేకం గా దాఖలు అయ్యే వినియోగదారు ఫిర్యాదుల ను పరిష్కరించడం కోసం ఏర్పడిన ఇబ్బందుల పరిష్కార యంత్రాంగాన్ని మరింత గా మెరుగు పరచడమూ ను. ‘ఒక దేశం- ఒక స్వతంత్ర న్యాయాధికారి’ (‘వన్ నేశన్ – వన్ అంబుడ్స్ మ‌న్’) అనే సూత్రం ఈ పథకాని కి ఒక కేంద్రీయ ఇతివృత్తం గా ఉంటుంది. దీనిలో భాగం గా వినియోగదారులు వారి వారి ఫిర్యాదుల ను సమర్పించడానికి ఒక పోర్టల్, ఒక ఇ-మెయిల్, ఇంకా ఒక చిరునామా ఉంటాయి. వినియోగదారులు వారి ఫిర్యాదుల ను దాఖలు చేయడానికి, దస్తావేజు పత్రాల ను సమర్పించడానికి, ఫిర్యాదు తాలూకు పరిష్కారం ఏ స్థాయి లో ఉన్నదీ వాకబు చేయడంతోపాటు వారి వారి అభిప్రాయాల ను తెలియ జేయడానికి ఒక సంప్రదింపు కేంద్రం సైతం ఉంటుంది. ఫిర్యాదుల ను పరిష్కరించడానికి, అలాగే ఫిర్యాదుల దాఖలు కు సంబంధించి సమాచారాన్నంతటి ని అందజేసే బహుళ భాషల టోల్– ఫ్రీ నంబరు ను కూడా ఇవ్వడం జరుగుతుంది. ఈ కార్యక్రమాని కి కేంద్ర ఆర్థిక శాఖ మంత్రి తో పాటు ఆర్ బిఐ గవర్నరు కూడా హాజరు అవుతారు.
ఆరోగ్యం- వైద్యం రంగం లో సహకారం పై భార‌త‌దేశాని కి, కింగ్ డ‌మ్ ఆఫ్ డెన్ మార్క్ కు మ‌ధ్య అవ‌గాహ‌న పూర్వ‌క ఒప్పంద ప‌త్రం (ఎమ్ఒయు) కు ఆమోదం తెలిపిన మంత్రివ‌ర్గం

ఆరోగ్యం- వైద్యం రంగం లో స‌హ‌కారం అనే అంశం పై భార‌త గ‌ణ‌తంత్ర ప్ర‌భుత్వం లోని ఆరోగ్యం- కుటుంబ సంక్షేమం మంత్రిత్వ శాఖ కు, కింగ్ డ‌మ్ ఆఫ్ డెన్ మార్క్ కు చెందిన ఆరోగ్య మంత్రిత్వ శాఖ కు మ‌ధ్య అవ‌గాహ‌న పూర్వ‌క ఒప్పంద ప‌త్రాని కి (ఎమ్ఒయు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న స‌మావేశ‌మైన కేంద్ర మంత్రివ‌ర్గం ఆమోదాన్ని తెలిపింది. ప్ర‌యోజ‌నాలు: ఈ ద్వైపాక్షిక అవ‌గాహ‌న పూర్వ‌క ఒప్పందం ఆరోగ్య రంగం లో సంయుక్త కార్య‌క్ర‌మాలు, సాంకేతిక విజ్ఞానం అభివృద్ధి మాధ్యమం ద్వారా భార‌త గ‌ణ‌తంత్రాని కి చెందిన ఆరోగ్యం- కుటుంబ సంక్షేమ మంత్రిత్వ శాఖ కు, కింగ్ డ‌మ్ ఆఫ్ డెన్ మార్క్ కు చెందిన ఆరోగ్య మంత్రిత్వ శాఖ కు మ‌ధ్య స‌హ‌కారాన్ని ప్రోత్స‌హిస్తుంది. ఈ ఒప్పందం భార‌త‌దేశాని కి, డెన్ మార్క్ కు మ‌ధ్య గ‌ల ద్వైపాక్షిక సంబంధాల ను ప‌టిష్టం చేస్తుంది. ఈ ద్వైపాక్షిక అవ‌గాహ‌న పూర్వ‌క ఒప్పందం ఆరోగ్య రంగం లో పరిశోధనల వికాసం మాధ్యమం ద్వారా భార‌త గ‌ణ‌తంత్రాని కి చెందిన ఆరోగ్యం- కుటుంబ సంక్షేమ మంత్రిత్వ శాఖ కు, కింగ్ డ‌మ్ ఆఫ్ డెన్ మార్క్ కు చెందిన ఆరోగ్య మంత్రిత్వ శాఖ కు మ‌ధ్య సహకారాన్ని ప్రోత్సహిస్తుంది. దీని తో ఉభ‌య దేశాల లోను ప్ర‌జ‌ల సార్వ‌జ‌నిక ఆరోగ్య స్థితి ని మెరుగు ప‌ర‌చ‌డానికి మార్గం సుగ‌మం అవుతుంది.
ప్ర‌ధాన మంత్రి భారతీయ కోస్తా తీర రక్షక దళ సిబ్బందికి వారి స్థాపక దినం నాడు శుభాభినందనలు తెలిపారు

ప్ర‌ధాన మంత్రి శ్రీ న‌రేంద్ర మోదీ భారతీయ కోస్తా తీర రక్షక దళ సిబ్బందికి వారి స్థాపక దినం నాడు శుభాభినందనలు తెలియజేశారు. “భారతీయ కోస్తా తీర రక్షక దళ సిబ్బందికి వారి స్థాపక దినాన్ని పురస్కరించుకొని ఇవే నా శుభకామనలు. వారు మన కోస్తాతీరాన్ని సావధానంగా ఉంటూ, ధైర్యం కలిగి కావలి కాస్తున్నారు” అని ప్రధాన మంత్రి తన సందేశంలో పేర్కొన్నారు.
పౌర విమాన‌యాన రంగంలో భార‌త్ కు, సింగ‌పూర్ కు మ‌ధ్య అవ‌గాహ‌న పూర్వ‌క ఒప్పందం

పౌర విమాన‌యాన రంగంలో సింగ‌పూర్ కో-ఆప‌రేష‌న్ ఎంట‌ర్ ప్రైజ్ కు, ఎయిర్ పోర్ట్స్‌ అథారిటీ ఆఫ్ ఇండియా కు మ‌ధ్య 2015, నవంబ‌ర్ లో కుదిరిన ఒక అవ‌గాహ‌న పూర్వ‌క ఒప్పందానికి (ఎంఓయూ) కేంద్ర మంత్రివ‌ర్గం ఆమోదం తెలిపింది. ప్ర‌ధాని శ్రీ న‌రేంద్ర మోదీ అధ్య‌క్ష‌త‌న కేంద్ర మంత్రివ‌ర్గం స‌మావేశమ‌యింది. ప్ర‌ధాన‌మంత్రి సింగ‌పూర్ లో ప‌ర్య‌టించిన‌ప్పుడు 2015, న‌వంబ‌ర్ లో ఈ ఎంఓయూ ను భార‌త‌దేశం‌, సింగ‌పూర్ ప్ర‌భుత్వాల ప‌క్షాన ఎయిర్ పోర్ట్స్‌ అథారిటీ ఆఫ్ ఇండియా (ఏఏఐ), సింగ‌పూర్ కో-ఆప‌రేష‌న్ ఎంట‌ర్ ప్రైజ్ లు కుదుర్చుకున్నాయి. పౌర విమాన‌యాన రంగంలో ఒక దేశానికి మ‌రొక దేశం స‌హ‌క‌రించుకోవాల‌న్న‌ది ఈ ఎంఓయూ ధ్యేయం. తొలి ద‌శ‌లో జైపూర్‌, అహ్మ‌దాబాద్ విమానాశ్ర‌యాలకు సంబంధించి ఈ స‌హ‌కారం కొన‌సాగ‌నుంది. ఇరుప‌క్షాల అంగీకారంతో ఈ స‌హ‌కారాన్ని ఇత‌ర విమానాశ్ర‌యాల‌కు కూడా విస్త‌రిస్తారు. ప‌ర‌స్ప‌ర అంగీకారం కుదిరిన మేర‌కు పౌర విమాన‌యాన రంగంలో (1) మాస్ట‌ర్ ప్లానింగ్‌, డిజైన్‌, (2) రాక‌పోక‌ల‌ను మెరుగుప‌ర‌చ‌డం, (3) వాణిజ్య ప్ర‌ధాన‌మైన అభివృద్ధి కార్య‌క‌లాపాలు, (4) సేవ‌ల నాణ్య‌త‌ను మెరుగుప‌ర‌చ‌డం, (5) శిక్ష‌ణ కార్య‌క్ర‌మాలు, (6) స‌ర‌కుల ర‌వాణా నిర్వ‌హ‌ణ‌, (7) మెయిన్‌టెనెన్స్, రిపేర్‌, ఓవ‌ర్ హాలింగ్‌ (ఎమ్ ఆర్ ఓ), (8) కార్య‌క‌లాపాల నిర్వ‌హ‌ణ‌, (9) ఇవి కాక ఇంకా ఏవైనా ఇత‌ర కార్య‌క‌లాపాలపైన కూడా సహకరించుకోవాలని ఎంఓయూలో పేర్కొన్నారు. ప్ర‌పంచంలోకెల్లా అత్యుత్త‌మ స్థాయిలో నిర్వ‌హ‌ణ జ‌రుగుతున్న విమానాశ్ర‌యాల‌లో ఒక విమానాశ్రయం సింగ‌పూర్ ప్ర‌భుత్వ యాజ‌మాన్యంలో ఉంది. ఈ విమానాశ్ర‌యం గ‌త కొన్ని సంవ‌త్స‌రాలుగా త‌న స్థానాన్ని క్ర‌మం త‌ప్ప‌కుండా నిల‌బెట్టుకుంటూ వ‌స్తోంది. జైపూర్‌, అహ్మ‌దాబాద్ విమానాశ్ర‌యాల‌లో ఉన్న‌త స్థాయి సేవ‌ల‌ను అందించాలంటే ఎయిర్ పోర్ట్స్‌ అథారిటీ ఆఫ్ ఇండియా (ఏఏఐ) కార్య‌క‌లాపాలు, నిర్వ‌హ‌ణ (ఓ & ఎం) కాంట్రాక్టుల‌ను కుదుర్చుకోవాల్సి ఉంటుందని భావించారు. ఈ కాంట్రాక్టులలో టెర్మిన‌ల్ భ‌వ‌నం తాలూకు (న‌గ‌రం వైపు స్థ‌లం, విమానాశ్ర‌య స్థలం మిన‌హా) నాన్-ఏరోనాటిక‌ల్ రెవిన్యూను వీలైనంత ఎక్కువ స్థాయికి చేర్చడం, లేదా చేర్చ‌క‌పోవ‌డం అనే ష‌ర‌తును జతపరిచే ఆలోచ‌నకు కూడా తావు ఉంది. న‌గ‌రం వైపు, విమానాశ్ర‌యం వైపు స్థ‌లాలు ఏఏఐ ప్ర‌త్య‌క్ష నిర్వ‌హ‌ణ‌లోనే కొన‌సాగుతాయి. ప్ర‌పంచ‌వ్యాప్తంగా పరిశీలిస్తే, విమానాశ్ర‌య కార్య‌క‌లాపాలలో ప‌రిమిత ఓ & ఎం కాంట్రాక్టు న‌మూనాలు మాత్రమే అమ‌లవుతున్నాయి. టెర్మిన‌ల్ భ‌వ‌నాల‌ను ఇత‌ర సంస్థ‌ల‌కు ఓ & ఎం కాంట్రాక్టుగా ఇవ్వ‌డంలో ఏఏఐ కి పూర్వానుభ‌వం లేదు. ఈ నిర్ణ‌యాన్ని అమ‌లుప‌ర‌చాలంటే గనక జైపూర్, అహ్మ‌దాబాద్ విమానాశ్ర‌యాల ఓ & ఎం కాంట్రాక్టును త‌గిన సంస్థ‌కు అప్పగించవ‌ల‌సి ఉంటుంది.
ఆర్ఒకె అధ్యక్షుని కి పదవి స్వీకారం సందర్భం లో అభినందనల ను మరియు శుభాకాంక్షల ను తెలిపిన ప్రధాన మంత్రి

కొరియా గణతంత్రం (ఆర్ఒకె) అధ్యక్షుని గా శ్రీ యూన్ సుక్-యోల్ ఈ రోజు న పదవీబాధ్యతల ను స్వీకరించిన సందర్భం లో ప్రధాన మంత్రి శ్రీ నరేంద్ర మోదీ అభినందనల ను మరియు శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘కొరియా గణతంత్రం (ఆర్ఒకె) అధ్యక్షుడు శ్రీ యూన్ సుక్-యోల్ @sukyeol__yoon కు ఈ రోజు న ఆయన పదవీకాలాన్ని మొదలుపెడుతున్న సందర్భం లో నేను నా యొక్క హృదయపూర్వక అభినందనల ను మరియు శుభాకాంక్షల ను వ్యక్తం చేస్తున్నాను. ఆయన ను త్వరలోనే కలుసుకోవాలని మరియు భారతదేశం, కొరియా గణతంత్రం ల సంబంధాల ను మరింత గా బలపరచడం కోసం, ఇంకా ఆ సంబంధాల ను సమృద్ధం చేయడం కోసం కలసి పని చేయాలని నేను ఉత్సాహం తో ఉన్నాను.’’ అని పేర్కొన్నారు.
శారద మఠం అధ్యక్షురాలు ప్రవ్రాజిక భక్తిప్రాణ మాతాజీ కన్నుమూత పట్ల శ్రద్ధాంజలి ఘటించిన ప్రధాన మంత్రి

శారద మఠం అధ్యక్షురాలు ప్రవ్రాజిక భక్తిప్రాణ మాతాజీ కన్నుమూత పట్ల ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘ప్రవ్రాజిక భక్తిప్రాణ మాతాజీ కి నేను నా శ్రద్ధాంజిలి ని అర్పిస్తున్నాను. శ్రీ శారద మఠం మరియు రామకృష్ణ శారద మిశన్ మధ్యాల తో సమాజానికి సేవ చేయడం లో ఆమె యొక్క అలుపు ఎరుగనటువంటి ప్రయాసల ను ఎల్లప్పటికీ స్మరించుకోవడం జరుగుతూనే ఉంటుంది. మఠం సభ్యులు అందరికి మరియు శ్రద్ధాళువుల కు ఇదే నా వేదన ను వ్యక్తం చేస్తున్నాను. ఓమ్ శాంతి.’’ అని పేర్కొన్నారు.
పౌర విమాన‌యాన స‌హ‌కారాన్ని ప్రోత్స‌హించేందుకు గాను భార‌త‌దేశం, పోలాండ్ ల మ‌ధ్య‌ ఎంఒయు కు ఆమోదం తెలిపిన మంత్రివర్గం

పౌర విమాన‌యాన స‌హ‌కారాన్ని ప్రోత్స‌హించేందుకు గాను భార‌త‌దేశం, పోలాండ్ ల మ‌ధ్య‌ చేసుకోబోయే అవ‌గాహ‌నా ఒప్పంద ప‌త్రానికి(ఎంఒయు కు) ప్ర‌ధాన మంత్రి శ్రీ నరేంద్ర మోదీ అధ్యక్షతన జరిగిన మంత్రివర్గం ఆమోదం తెలిపింది. ఎంఒయు కు ఉభయ దేశాల ప్ర‌భుత్వాలు ఆమోదం తెలిపిన త‌రువాత దాని పైన సంత‌కాలు చేయ‌డం జ‌రుగుతుంది. ఈ ఎంఒయు కాల ప‌రిమితి ఐదు సంవ‌త్స‌రాలుగా ఉంటుంది. పౌర విమాన‌యాన‌ రంగంలో పర‌స్ప‌రం చేకూరే ల‌బ్ధిని గుర్తించ‌డ‌మే ఎంఒయు లక్ష్యం. ముఖ్యంగా భార‌త‌దేశంలో ప్రాంతీయంగా గగనతల అనుసంధానాన్ని ఏర్పాటు చేయ‌డం, దానిని మెరుగుప‌ర‌చ‌డానికి ప్రాధాన్య‌ం ఉన్న నేప‌థ్యంలో ఈ ఎంఒయు లక్ష్యాన్ని రూపొందించ‌డం జ‌రిగింది. ఇది కాకుండా ఇరు దేశాలు ప‌ర్యావ‌ర‌ణ ప‌రీక్ష లేదా ఆమోదాల వ‌ల్ల క‌లిగే ప్ర‌యోజ‌నాల‌ను గుర్తిస్తాయి. అంతే కాదు విమాన సిమ్యులేట‌ర్ల ప‌ర్య‌వేక్ష‌ణ ఆమోదాలు, విమాన నిర్వ‌హ‌ణ సౌక‌ర్యాలు ఆమోదాలు, నిర్వ‌హ‌ణ సిబ్బంది ఆమోదాలు, విమానయాన సిబ్బంది ఆమోదాల వ‌ల్ల క‌లిగే ప‌ర‌స్ప‌ర ప్ర‌యోజ‌నాల‌ను రెండు దేశాలు గుర్తిస్తాయి. ప‌ర‌స్ప‌ర స‌హ‌కారాన్ని ప్రోత్స‌హించే, రూపొందించే ఈ ప‌ర‌స్ప‌ర అవ‌గాహ‌న ఒప్పంద ప‌త్రంలోని ప్ర‌దాన అంశాలు ఇలా ఉన్నాయి: ఎ. ఇరు దేశాల స‌హ‌కారాన్ని తీవ్రంగా ప్ర‌భావితం చేసే విధాన‌ప‌ర‌మైన స‌మ‌స్య‌ల‌ను స‌మీక్షించి భార‌త‌దేశం, పోలాండ్ ల మ‌ధ్య‌ గ‌ల పౌర‌ విమాన‌యాన మార్కెట్ కు మ‌ద్ద‌తు ఇవ్వ‌డం జ‌రుగుతుంది. బి. ఇరు దేశాల మంత్రిత్వ శాఖలు, పౌర విమాన‌యాన అధికారులు త‌మ ద‌గ్గ‌ర‌ ఉన్న స‌మాచారాన్ని, తమ అనుభ‌వాల‌ను ఇచ్చి పుచ్చుకోవ‌డం జ‌రుగుతుంది. ఈ స‌మాచారం, అనుభ‌వాలు ఆకాశ‌యాన నిబంధ‌న‌లు, ప్రాంతీయ ఆకాశ‌యాన కార్య‌క్ర‌మాలు, ఆకాశ‌యానం చేయ‌డానికి వీలైన ప‌రిస్థితులు, భ‌ద్ర‌తా ప్ర‌మాణాలకు సంబంధించిన‌వై ఉంటాయి. ఈ ప‌ని చేయ‌డం వ‌ల్ల పౌర‌ విమానయానంలో భ‌ద్ర‌త పెరుగుతుంది. సి. విమాన‌యాన భ‌ద్ర‌త‌పైన శిక్ష‌ణ కార్య‌క్ర‌మాల‌ను ఇరు దేశాలు ఏర్పాటు చేసుకొంటాయి. వీటి విష‌యంలో స‌హ‌క‌రించుకోవ‌డం, ఉమ్మ‌డిగా అభివృద్ది చేయ‌డం జ‌రుగుతుంది. భ‌ద్ర‌త‌ను నిర్ల‌క్ష్యం చేయ‌డం, విమాన‌యానానికి అనువైన ప‌రిస్థితులు, ప్ర‌యాణ నిర్వ‌హ‌ణ‌లు, లైసెన్సులు, చ‌ట్టాలు వాటి అమ‌లు మొద‌లైన అంశాల్లో ఈ శిక్ష‌ణా కార్య‌క్ర‌మాలు ఉంటాయి. డి. ఆకాశ‌యానానికి సంబంధించిన సంప్ర‌దింపులు, ఉమ్మ‌డిగా కార్య‌క్ర‌మాల ఏర్పాటు, స‌మావేశాల‌ను నిర్వ‌హించ‌డం, వృత్తి నైపుణ్యాన్ని పెంచే చర్చాసభలు, కార్యశాలలు, చ‌ర్చలు, ఇంకా ఆకాశయాన భ‌ద్ర‌త‌పైన కార్య‌క్ర‌మాలను ఇరు దేశాల ప్ర‌తినిధుల భాగస్వామ్యంతో ఏర్పాటు చేసుకోవ‌డం జ‌రుగుతుంది. ఇ. స‌మాచారాన్ని ప‌ర‌స్పరం పంచుకోవ‌డానికి గాను క్ర‌మం త‌ప్ప‌కుండా చ‌ర్చ‌లు లేదా స‌మావేశాలు ఉంటాయి. ఈ రంగంలో విజ్ఞానాన్ని, నైపుణ్యాన్ని, అనుభ‌వాలను ఇరు దేశాల మంత్రిత్వ‌ శాఖ‌లు పంచుకొంటాయి. ఇరు దేశాల‌కు ప్రాధాన్య‌ం ఉన్న సంబంధిత పౌర విమాన‌యాన భ‌ద్ర‌త‌కు సంబంధించిన అభివృద్ధిని ప‌ర‌స్ప‌రం తెలుసుకోవ‌డం జ‌రుగుతుంది. ఎఫ్‌. ఇరు దేశాల‌కు ప్రాధాన్య‌ం ఉన్నటువంటి ఆకాశ‌యాన భ్ర‌ద‌త‌కు సంబంధించిన అంశాలు, స‌మ‌స్య‌ల‌పైన ప‌రిశోధ‌న అధ్య‌య‌నంలో ఇరు దేశాలు స‌హ‌క‌రించుకొంటాయి. జి. పైన తెలియ‌జేసిన అంశాలలో స‌హ‌కారానికి సంబంధించి ఎటువంటి స‌మ‌స్య‌లు త‌లెత్తినా ప‌రిష్కారం చేసుకోవ‌డం జ‌రుగుతుంది.
పుర‌చ్చి త‌లైవ‌ర్ డాక్ట‌ర్ ఎం.జి.రామ‌చంద్ర‌న్ సెంట్ర‌ల్ రైల్వే స్టేష‌న్‌ను పూర్తిగా సౌర‌విద్యుత్ తోన‌డిచే స్టేష‌న్‌గా రూపొందించినందుకు సంతోషం వ్య‌క్తంచేసిన ప్ర‌ధాన‌మంత్రి శ్రీ న‌రేంద్ర మోదీ.

పుర‌చ్చి త‌లైవ‌ర్ డాక్ట‌ర్ ఎం.జి.రామ‌చంద్ర‌న్ సెంట్ర‌ల్ రైల్వే స్టేష‌న్‌ను పూర్తిగా సౌర‌విద్యుత్ తోన‌డిచే స్టేష‌న్‌గా రూపొందించినందుకు ప్ర‌ధాన‌మంత్రి శ్రీ న‌రేంద్ర మోదీ సంతోషం వ్య‌క్తం చేశారు. రైల్వేలు, క‌మ్యూనికేష‌న్‌, ఎల‌క్ట్రానిక్స్‌, ఇన్ఫ‌ర్మేష‌న్ టెక్నాల‌జీ శాఖ మంత్రి శ్రీ అశ్విని వైష్ణ‌వ్ ట్విట్ట‌ర్‌ ద్వారా ఇచ్చిన ఒక‌ ఒక సందేశానికి స‌మాధాన‌మిస్తూ ప్ర‌ధాన‌మంత్రి , పుర‌చ్చి త‌లైవ‌ర్ డాక్ట‌ర్ ఎం.జి.రామ‌చంద్ర‌న్ సెంట్ర‌ల్ రైల్వే స్టేష‌న్ , పూర్తిగా సౌర‌విద్యుత్ మ‌యం అయింద‌ని తెలిసి ఎంతో సంతోషంగా ఉంది, అని ప్ర‌ధాన‌మంత్రి తెలిపారు.
భారతదేశ పూర్వ ప్రధాని శ్రీ మొరార్ జీ దేశాయ్ జయంతి సందర్భం లో ఆయన కు నివాళులు అర్పించిన ప్రధాన మంత్రి

భారతదేశ పూర్వ ప్రధాని శ్రీ మొరార్ జీ దేశాయ్ జయంతి సందర్భం గా ప్రధాన మంత్రి శ్రీ నరేంద్ర మోదీ ఆయన కు నివాళులు అర్పించారు. ‘‘ఆయన ఎల్లవేళ ల సిద్ధాంతాలు మరియు క్రమశిక్షణ పై ఆధారపడినటువంటి రాజకీయాల ను నడిపారు; దీనికి గాను ఆయన ను ఎప్పటికీ స్మరించుకోవడం జరుగుతోంది’’ అని ఒక సందేశం లో ప్రధాన మంత్రి పేర్కొన్నారు.
ఫ్రాన్స్‌ రక్షణశాఖ మంత్రితో ప్రధానమంత్రి సమావేశం

ప్రధానమంత్రి శ్రీ నరేంద్ర మోదీ ఫ్రాన్స్‌ రక్షణశాఖ మంత్రి శ్రీమతి ఫ్లోరెన్స్‌ పార్లీతో సమావేశమయ్యారు. ఈ మేరకు ఒక ట్వీట్‌ద్వారా ఇచ్చిన సందేశంలో- “ఫ్రాన్స్‌ రక్షణశాఖ మంత్రి @ఫ్లోరెన్స్_పార్లీతో ఇవాళ సమావేశమయ్యాను. ఈ సందర్భంగా ద్వైపాక్షిక రక్షణ సహకారం, ప్రాంతీయ భద్రత, ఇండో-పసిఫిక్సహా ఐరోపా సమాఖ్యకు ఫ్రాన్స్ అధ్యక్ష బాధ్యతలు చేపట్టనుండటంపై ఆమెతో చర్చించాను. రెండుదేశాల మధ్య వ్యూహాత్మక భాగస్వామ్యాన్ని మరింత విస్తృతం చేయడంపై భారత నిబద్ధతను ఈ సందర్భంగా నేను పునరుద్ఘాటించాను.” అని పేర్కొన్నారు.
ఉద‌య్, గ‌నుల వేలం పురోగ‌తిపై ప్ర‌ధాన‌ మంత్రి స‌మీక్ష‌

ప్ర‌ధాన‌ మంత్రి శ్రీ న‌రేంద్ర మోదీ ఉజ్జ్వ‌ల్ డిస్క‌మ్ హామీ ప‌థ‌కం (యుడిఎవై.. ‘ఉద‌య్‌’) పురోగ‌తిని ఈ రోజు స‌మీక్షించారు. రుణ నిర్వ‌హ‌ణ‌, ఫ్రేమ్ వర్క్ ల ప‌ర్య‌వేక్ష‌ణ‌, ఆర్థిక ప‌రామితుల మెరుగుద‌ల‌, నిర్వ‌హణ‌ప‌ర‌మైన విజ‌యాలు, వినియోగ‌దారుల సాధికారిత త‌దిత‌ర అంశాల‌ను గురించి ప్రభుత్వ సీనియ‌ర్ అధికారులు ఈ సంద‌ర్భంగా ప్రధాన మంత్రి కి వివరణలిచ్చారు. బొగ్గు, ఖ‌నిజ ప్రాంతాల వేలానికి సంబంధించి సీనియ‌ర్ అధికారులు అందించిన ప్ర‌ద‌ర్వ‌న‌పూర్వ‌క వివ‌ర‌ణపై ప్ర‌ధాన మంత్రి ప్రతిస్పందిస్తూ, గ‌నుల త‌వ్వకాల‌ను వేగిర‌ప‌ర‌చే మార్గ‌సూచీల అవ‌సరాన్ని గురించి నొక్కిచెప్పారు. ఖ‌నిజ వ‌న‌రుల ల‌భ్య‌త‌పై అధ్య‌య‌నం, సంభావ్య భౌగోళిక ప్రాంతాల సర్వేక్షణకు, గుర్తింపున‌కు సంబంధించిన విభాగాలు మ‌రింత స‌మ‌న్వ‌యంతో ప‌నిచేయాలని కూడా ఆయ‌న పిలుపునిచ్చారు. కేంద్ర మంత్రి శ్రీ పీయూష్ గోయ‌ల్‌, ప్ర‌ధాన‌ మంత్రి కార్యాల‌యం, నీతి ఆయోగ్‌, ఇత‌ర మంత్రిత్వ శాఖ‌ల‌ సీనియ‌ర్ అధికారులు ఈ స‌మీక్ష స‌మావేశంలో పాల్గొన్నారు.
భారతదేశానికి, జోర్డాన్ కు మధ్య ఆరోగ్య రంగంలో సహకారంపై ఎమ్ఒయు పై సంతకాలకు ఆమోదం తెలిపిన మంత్రివర్గం

ఆరోగ్యం & వైద్య విజ్ఞాన శాస్త్ర రంగంలో భారతదేశానికి, జోర్డాన్ కు మధ్య సహకారానికి ఉద్దేశించిన ఓ అవగాహనపూర్వక ఒప్పందం (ఎమ్ఒయు) పై సంతకాలు చేసే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. దిగువన ప్రస్తావించిన అంశాలలో పరస్పరం సహకరించుకోవాలని ఈ ఎమ్ఒయు లో పేర్కొన్నారు :- (i) సార్వత్రిక ఆరోగ్య సదుపాయం (యుహెచ్ సి); (ii) ఆరోగ్య వ్యవస్థ సంబంధ పరిపాలన; (iii) ఆరోగ్య రంగంలో సేవలు, సమాచార సాంకేతిక పరిజ్ఞానం; (iv) ఆరోగ్య రంగంలో పరిశోధన ; (v) జాతీయ ఆరోగ్య గణాంకాలు ; (vi) హెల్త్ ఫైనాన్స్ మరియు హెల్త్ ఇకానమీ; (vii) దీర్ఘకాలిక వ్యాధుల నియంత్రణ ; (viii) పొగాకు వినియోగాన్ని నియంత్రించడం ; (ix) క్షయ వ్యాధి నిర్ణయం, చికిత్స మరియు మందుల వాడకం; (x) ఔషధాలు, వైద్య పరికరాల నిబంధనలు; మరియు (xi) పరస్పరం నిర్ణయించుకున్న మేరకు మరే రంగంలోనైనా సహకరించుకోవడం. సహకారం తాలూకు వివరణలను విపులీకరించేందుకు, ఈ ఎమ్ఒయు అమలును పర్యవేక్షించేందుకు ఒక కార్యాచరణ బృందాన్ని ఏర్పాటు చేస్తారు.
రష్యన్ ఫెడరేశన్ అధ్యక్షుడు శ్రీ వ్లాదిమీర్ పుతిన్ కు, ప్రధాన మంత్రి శ్రీ నరేంద్ర మోదీ కి మధ్య టెలిఫోన్ ద్వారా జరిగిన సంభాషణ

రష్యన్ ఫెడరేశన్ అధ్యక్షుడు శ్రీ వ్లాదిమీర్ పుతిన్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ ద్వారా మాట్లాడారు. అఫ్ గానిస్తాన్ లో స్థితి ని గురించి, ఆ ప్రాంతం మీద, ప్రపంచం మీద ప్రసరించే ప్రభావాల ను గురించి నేత లు ఇరువురు చర్చించారు. వ్యూహాత్మక భాగస్వామ్య దేశాలు రెండు కలిసి పనిచేయడం ముఖ్యమని వారు అభిప్రాయపడ్డారు. సీనియర్ అధికారుల ను పరస్పరం సంప్రదింపులు జరుపుకొంటూ ఉండవలసిందిగా వారు ఆదేశించారు. కోవిడ్ మహమ్మారి సవాళ్ల ను రువ్వుతూ ఉన్నప్పటికీ ఉభయ దేశాల మధ్య గల ‘ప్రత్యేకమైన, విశేష అధికారాలు కలిగిన వ్యూహాత్మక భాగస్వామ్యం’ లో ప్రగతి చోటు చేసుకొంటూ ఉండడం పట్ల నేతలు ఇద్దరూ సంతోషాన్ని వ్యక్తం చేశారు. కోవిడ్ మహమ్మారి కి వ్యతిరేకం గా సాగుతున్న పోరాటం లో ప్రస్తుత ద్వైపాక్షిక సహకారాన్ని, ప్రత్యేకించి ‘స్పుత్ నిక్ వి’ టీకా మందు ఉత్పత్తి లో, సరఫరా లో అమలవుతున్న ద్వైపాక్షిక సహకారాన్ని వారు ప్రశంసించారు. బ్రిక్స్ శిఖర సమ్మేళనం, ఎస్ సిఒ దేశాధిపతుల మండలి సమావేశం, ఈస్టర్న్ ఇకోనామిక్ ఫోరమ్ లో భారతదేశం పాలుపంచుకోవడం సహా త్వరలో జరుగనున్న బహు పాక్షిక కార్యక్రమాల ను గురించి కూడా నేత లు మాట్లాడుకొన్నారు. తరువాతి ద్వైపాక్షిక శిఖర సమ్మేళనం కోసం అధ్యక్షుడు శ్రీ పుతిన్ భారతదేశానికి ఎప్పుడు విచ్చేస్తారా అని తాను ఎదురుచూస్తున్నానని ప్రధాన మంత్రి శ్రీ నరేంద్ర మోదీ అన్నారు. ద్వైపాక్షిక అంశాల పట్ల, ప్రపంచ అంశాల పట్ల మరీ ముఖ్యం గా అఫ్ గానిస్తాన్ లోని స్థితి పట్ల తరచు గా సంప్రదింపులు జరుపుకొంటూ ఉండాలనే అంశం లో నేత లు ఇరువురూ వారి సమ్మతి ని వ్యక్తం చేశారు.
తమిళ నాడు లోని కొన్ని ప్రాంతాలను వరదలు ముంచెత్తడంపై

ప్రధాన మంత్రి శ్రీ నరేంద్ర మోదీ తమిళ నాడు రాష్ట్రంలోని కొన్ని ప్రాంతాలలో తలెత్తిన వరద పరిస్థితిపై ఆ రాష్ట్ర ముఖ్యమంత్రి కుమారి జయలలితతో సంభాషించారు. “తమిళ నాడులో కొన్ని ప్రాంతాలలో ఏర్పడిన వరద పరిస్థితిని గురించి రాష్ట్ర ముఖ్యమంత్రి కుమారి జయలలితతో మాట్లాడాను. ఈ దురదృష్టకరమైన ఘడియలలో అండగా నిలబడి, శాయశక్తులా సహకారాన్నిఅందజేస్తామ”ని ఈ సందర్భంగా ఆమెకు హామీని ఇచ్చినట్లు” ప్రధాన మంత్రి ట్విట‌ర్ లో తెలిపారు.